**Molėtų rajono savivaldybės taryba**

**SPRENDIMAS**

**Dėl Molėtų r. kūno kultūros ir sporto centro nuostatų patvirtinimo**

2020 m.          d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsnio 5 dalimi, Lietuvos Respublikos švietimo įstatymo 43 straipsnio 3, 4 dalimis, Lietuvos Respublikos švietimo ir mokslo ministro 2011 m. birželio 29 d. įsakymo Nr. V-1164 „Dėl Nuostatų, įstatų ar statutų įforminimo reikalavimų patvirtinimo“ 2 punktu,

Molėtų rajono savivaldybės taryba n u s p r e n d ž i a :

1. Patvirtinti pakeistus Molėtų r. kūno kultūros ir sporto centro nuostatus (pridedama).

2. Įgalioti Mindaugą Kildišių, Molėtų r. kūno kultūros ir sporto centro direktorių, pasirašyti šiuo sprendimu patvirtintus įstaigos nuostatus ir įregistruoti juos Juridinių asmenų registre įstatymų nustatyta tvarka.

3. Pripažinti netekusiu galios Molėtų rajono savivaldybės tarybos 2013 m. gegužės 30 d. sprendimą Nr. B1-95 „Dėl Molėtų r. kūno kultūros ir sporto centro nuostatų patvirtinimo“ nuo šiuo sprendimu patvirtintų nuostatų įregistravimo Juridinių asmenų registre dienos.

Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras